OpenLLM-France/wikimedia huggingface dataset:
# Santa Maria de Vilabella

Santa Maria de Vilabella és una església del municipi de Vilabella (Alt Camp) inclosa en l'Inventari del Patrimoni Arquitectònic de Catalunya.
D'elements de la construcció primitiva de l'església, només en resten alguns elements aïllats, donat que l'estructura general ha desaparegut. Encara es poden veure a l'interior alguns capitells amb l'escut dels Montcada, els arcs i les claus de volta de la nau, i alguns arcs ogivals. A l'exterior, s'observen els contraforts i l'absis. L'estat de conservació de tots aquests elements és molt deficient. La torre originalment als peus de l'església de Santa Maria, avui apareix envoltada per les restes del temple i per altres edificacions posteriors. La part visible exteriorment és de planta quadrada amb quatre obertures d'arc apuntat a la part superior. El material emprat és la pedra.
Sembla probable que l'església de Santa Maria es construís en el segle xiii aprofitant alguns elements d'una altra construcció anterior. Va sofrir modificacions, principalment en el segle xviii. L'església va deixar de ser parròquia en edificar-se la nova de Sant Pere a mitjan segle xix, i es va utilitzar com a escola. Posteriorment l'església va ser subhastada i comprada entre quatre propietaris, que van dividir l'espai intern en quatre dependències (magatzems i corrals d'aviram). A partir d'aquest moment, l'edifici es va anar malmetent de manera progressiva. L'any 1926, va col·locar-se damunt de la torre un dipòsit d'aigua.

## Enllaços externs

* «Mapa de recursos culturals». Diputació de Tarragona.
* «Pat.mapa: arquitectura». Direcció General del Patrimoni Cultural de la Generalitat de Catalunya. [Consulta: 16 abril 2012].
# María Jesús Echevarría

María Jesús Echevarría (Madrid, 29 de setembre de 1932-ibídem, 17 d'agost de 1963) va ser una escriptora espanyola.
Echevarría va estudiar Filosofia i Lletres a la Universitat Central, especialitzant-se en Història, amb premi extraordinari. Va realitzar dues estades als Estats Units, una com a estudiant interna i una segona com a lectora universitària i corresponsal de premsa.
Després de col·laborar en revistes universitàries, va treballar per al setmanari El Español (des de 1955) i La Estafeta Literaria, En 1959 va rebre el premi Elisenda de Montcada per la seva primera novel·la llarga, Las medias palabras, narració centrada en una família que viu de manera anàrquica. Posteriorment va escriure Poemas de la ciudad, on s'expressa amb lírica senzillesa i correcció. Va publicar La sonrisa y la hormiga, l'acció de la qual situa als Estats Units i que havia de formar part d'una trilogia sobre l'automatisme i la deshumanització de les grans ciutats, trilogia que no va poder acabar per la seva defunció. Va deixar escrites tres novel·les curtes que es van publicar pòstumament.

## Referències

* 1 2 3 Arconada, Ángel. «Biografía y necrología». A: Enciclopedia universal ilustrada europeo-americana. Suplemento anual, 1963-1964 (en castellà). Espasa-Calpe, 1968, p. 241-242. ISBN 8423945960. OCLC 489562559.
# Masia Frontanyà

La Masia Frontanyà és un edifici del municipi de Sant Jaume de Frontanyà (Berguedà) protegida com a bé cultural d'interès local.

## Descripció

Es tracta d'una construcció civil: Masia. És un edifici de planta basilical, amb la façana a llevant coberta a doble vessant i amb el carener perpendicular a la façana. L'entrada a la masia és a ponen amb una amplia era enllosada i tancada per un mur a migdia i altres dependències annexes a la casa. Atenent que correspon a una masia d'alta muntanya, les obertures són mínimes i la pedra dels murs senzilla i irregular. A llevant s'obre una eixida d'arcs de mig punt rebaixats.

## Història

La masia és avui casa de colònies d'estiu. La seva estructura del s. XVII-XVIII no deixa veure els vestigis més antics. A partir del s. XIV començà a manifestar-se una certa independència respecte a St. Jaume de Frontenyà y del seus homes enfront a la baronia de Mataplana (el batlle del territori de Frontenyà era escollit pel prior entre els homes més significatius del lloc i a més un d'ells fou Joan de Frontenyà habitant de la casa del mateix nom; aquesta casa ja és esmentada en el fogatge de 15453: "Loys Font de Mas Frontanya").

## Referències

* 1 2 «Masia Frontanyà». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
# Menjamel de Kadavu

El menjamel de Kadavu (Meliphacator provocator) és una espècie d'ocell de la família dels melifàgids (Meliphagidae) i única espècie del gènere Meliphacator Mathews, 1930, si bé ha estat inclòs a Xanthotis.

## Hàbitat i distribució

Habita boscos i matolls de Kadavu, a les illes Fiji.

## Referències

* ↑ «Menjamel de Kadavu». Cercaterm. TERMCAT, Centre de Terminologia. Rev. 22/04/2022(català)
# Portmore Lough

Portmore Lough (de l'irlandès Loch an Phoirt Mhóir, que significa 'llac de la gran terra d'embarcament') és un llac petit al sud-oest del comtat d'Antrim de sud-oest Antrim, que desguassa al proper Lough Neagh. És més o menys circular i cobreix una àrea de 286 hectàrees. El Lough i la seva riba està designat com un lloc Ramsar, una Àrea de Protecció Especial (SPA, de l'anglès Special Protection Area) i una Àrea d'Interès Científic Especial (ASSI). El lough és ara part d'una Societat Reial per la Protecció de reserva de naturalesa dels ocells.
El lough és prop del lloc de l'antic Castell de Portmore, eregit el 1664 i derruït el 1761. És també el presumpta ubicació del Portmore Ornament Tree la caiguda del quan durant una tormenta el 1760 és lamentada en la cançó folk irlandesa Bonny Portmore.
Portmore Lough té un nom alternatiu: Lough Beg (Loch Bheag, o "llac petit"), per no ser confós amb el Lough Beg a Lower Bann.

## Referències

* ↑ «Oxford Island». Arxivat de l'original el 2020-04-25. [Consulta: 3 abril 2020].
* ↑ «The RSPB: Portmore Lough». RSPB. [Consulta: 30 maig 2012].
* ↑ Castles of Ireland - County Antrim
* 1 2 «Ceolas: The Fiddler's Companion». Arxivat de l'original el 5 de febrer 2012. [Consulta: 30 maig 2012].
# Seventh Avenue

La Seventh Avenue (en català Setena Avinguda) o Adam Clayton Powell Jr. Boulevard, és una avinguda de Manhattan, a New York. A partir dels anys 1970, la porció de l'avinguda situada entre el carrer 34 i el 39 s'ha anomenat oficialment Fashion Avenue.

## Llocs d'interès

* Penn Station i el Madison Square Garden se situen a la cantonada amb el carrer 34.
* Time Square es troba a l'altura del carrer 42.
* El Carnegie Hall es troba aa la cantonada del carrer 57.
* El Village Vanguard, un dels més famosos clubs de jazz de New York, a l'altura del carrer 11.

## Referències

* ↑ Nemy, Enid.(June 8, 1972) "Everybody -- Well, Almost -- Attended A Mammoth Party on 'Fashion Ave.'" The New York Times
# Oleg Grixkin

Oleg Pàvlovitx Grixkin (en rus Олег Павлович Гришкин) (Moscou, 10 de febrer de 1975) va ser un ciclista rus, professional del 1999 al 2007. Del seu palmarès destaca el Campionat nacional en ruta.

## Palmarès en ruta

* 1997
** 1r als Cinc anells de Moscou
* 1998
** 1r al Gran Premi de la Indústria i el Comerç de San Vendemiano
* 2002
** Campió de Rússia en ruta
** 1r al Gran Premi Baltic Open-Tallinn
* 2003
** 1r al Gran Premi de la vila de Rennes
** 1r al Tour del Mar de la Xina Meridional i vencedor de 4 etapes
** Vencedor d'una etapa al Tour de Beauce
* 2007
** Vencedor d'una etapa al Tour de Beauce

## Palmarès en pista

* 1999
** Campió de Rússia en Madison

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Santa Maria de Vila-rodona

Santa Maria és una església parroquial neoclàssica del segle xviii protegida com a bé cultural d'interès local al centre de la vila de Vila-rodona (Alt Camp). Adscrita a l'arxiprestat de l'Alt Camp de l'arquebisbat de Tarragona, té com a sufragània la parròquia de Sant Jaume de Bràfim.

## Descripció

L'església és de planta de creu llatina, d'una sola nau amb capelles laterals. Els suports són pilars i pilastres, i els arcs de mig punt. La nau central es cobreix amb volta de canó amb llunetes, i el creuer amb cúpula damunt petxines, que es manifesta exteriorment en forma de cimbori vuitavat. El campanar és als peus, a l'esquerra de la façana. Té planta quadrada i dos cossos vuitavats. La façana és senzilla i va ser reconstruïda, juntament amb el campanar, fa pocs decennis. L'edifici és de paredat i pedra.

## Història

L'església parroquial de Santa Maria de Vila-rodona fou bastida entre els anys 1793-1797 damunt un temple romànic anterior. Va pertànyer al Bisbat de Barcelona fins a l'any 1957. Una placa col·locada a la porta d'accés recorda que el 1954 es procedí a la reconstrucció de la torre i de la façana.

## Referències

* ↑ «Santa Maria». Cercador de parròquies. Arquebisbat de Tarragona. [Consulta: 30 maig 2012].
* 1 2 «Església parroquial de Santa Maria». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 16 abril 2012].

## Enllaços externs

* «Església de Santa Maria de Vila-rodona». Mapa de recursos culturals. Diputació de Tarragona.
# Paweł Janas

Paweł Janas (Pabianice, 4 de març de 1953) és un exfutbolista polonès de la dècada de 1980 i entrenador.
Fou 53 cops internacional amb la selecció polonesa amb la qual participà en la Copa del Món de Futbol de 1982.
Pel que fa a clubs, defensà els colors de Widzew Łódź, Legia Varsòvia i AJ Auxerre.
Un cop retirat ha estat entrenador a diversos clubs polonesos.

## Referències

* ↑ Paweł Janas: Fitxa a 90minut.pl
* ↑ Pawel Janas - International Appearances a xxxxxxxxxx
* ↑ Paweł Janas a National-Football-Teams.com (anglès)
* ↑ «Còpia arxivada». 90minut.pl, 05-01-2009 [Consulta: 3 novembre 2018].
* ↑ «Còpia arxivada». 90minut.pl, 09-01-2009 [Consulta: 3 novembre 2018]. «Còpia arxivada». Arxivat de l'original el 2017-03-26. [Consulta: 3 novembre 2018].
* ↑ «Còpia arxivada» (en polish). Przeglad Sportowy, 22-06-2010 [Consulta: 3 novembre 2018]. Arxivat 24 de juny 2010 a Wayback Machine. «Còpia arxivada». Arxivat de l'original el 2010-06-24. [Consulta: 3 novembre 2018].
# Menjamel de Mayr

El menjamel de Mayr (Ptiloprora mayri) és un ocell de la família dels melifàgids (Meliphagidae).

## Hàbitat i distribució

Habita els boscos de les muntanyes del nord de Nova Guinea.

## Referències

* ↑ «Menjamel de Mayr». Cercaterm. TERMCAT, Centre de Terminologia. Rev. 22/04/2022(català)
# Portlligat

Portlligat és un nucli de població del municipi de Cadaqués (Alt Empordà), situat geogràficament al Cap de Creus.

## Geografia

L'orografia de Portlligat està caracteritzada per una petita badia separada de la Mediterrània pel "tap" que fan la gran Illa de Portlligat (imatge que va ser immortalitzada per Dalí en algunes de les seves obres, com ara La madonna de Portlligat, Crucifixió i L'últim sopar), i la petita Sa Farnera.
La boca d'entrada a la badia de Portlligat per mar és el canal que s'obre entre Sa Farnera i el litoral, però també s'hi pot accedir pel petit pas que hi ha entre l'Illa de Portlligat i el litoral, Ses Buquelles, tot i que, per la seva poca profunditat i la gran quantitat de roques que vetllen, només és apta per a embarcacions molt petites.
Portlligat és una de les zones on es troba mica lepidolita.

## Economia

Donada la seva geografia, Portlligat queda molt recollit i això va fer que tradicionalment fos la base de molts dels pescadors de Cadaqués, amb la pesca sobretot de la llagosta, però actualment ben pocs queden que hi amarrin.
Actualment Portlligat és conegut internacionalment per haver estat el lloc de residència de Salvador Dalí en la casa avui anomenada Casa-Museu Salvador Dalí, que es pot visitar. S'hi conserven algunes barraques de pescadors i hi ha dos hotels. És per tant, i eminentment, un lloc turístic on, per altra banda, les edificacions que s'hi han fet són esparses i poc visibles des del mar o la riba.
També hi visqué la poeta Rosa Leveroni, enterrada al cementiri del lloc.

## Galeria d'imatges

* Portlligat des de la Casa-Museu de Salvador Dalí
* Vista general de la Casa-Museu de Salvador Dalí a Portlligat
* Panoràmica de Portlligat amb el pas de Ses Buquelles a la dreta

## Referències

* ↑ «Cadaqués». Institut Cartogràfic de Catalunya. [Consulta: 7 setembre 2011].
* ↑ «Portlligat». Cadaqués tal com sona. Arxivat de l'original el 2010-09-28. [Consulta: 7 setembre 2011].
* ↑ Pla, Josep. La Costa Brava. labutxaca, 2009, p. 336. ISBN 978-84-92549-76-4.

## Enllaços externs

* Secció dedicada a Portlligat del lloc web Cadaqués tal com sona Arxivat 2011-09-02 a Wayback Machine.
* Casa-Museu Salvador Dalí
# Seven Springs

Seven Springs és una població dels Estats Units a l'estat de Carolina del Nord. Segons el cens del 2000 tenia 85 habitants.

## Demografia

Segons el cens del 2000, Seven Springs tenia 86 habitants, 43 habitatges i 27 famílies. La densitat de població era de 100,6 habitants per km².
Dels 43 habitatges en un 14% hi vivien nens de menys de 18 anys, en un 44,2% hi vivien parelles casades, en un 18,6% dones solteres, i en un 34,9% no eren unitats familiars. En el 32,6% dels habitatges hi vivien persones soles el 23,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,32.
Per edats la població es repartia de la següent manera: un 17,4% tenia menys de 18 anys, un 4,7% entre 18 i 24, un 20,9% entre 25 i 44, un 23,3% de 45 a 60 i un 33,7% 65 anys o més.
L'edat mediana era de 50 anys. Per cada 100 dones de 18 o més anys hi havia 69 homes.
La renda mediana per habitatge era de 28.750 $ i la renda mediana per família de 29.063 $. Els homes tenien una renda mediana de 29.375 $ mentre que les dones 26.250 $. La renda per capita de la població era de 46.922 $. Cap de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Seven Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Seven Springs». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Oleh Makàrov

Oleh Makàrov (Rubtsovsk, 26 de juliol de 1929 - Kíiv, 8 de novembre de 1995) fou un futbolista ucraïnès de la dècada de 1950.
Fou internacional amb la selecció soviètica i la selecció ucraïnesa.
Pel que fa a clubs, defensà els colors de FC Txornomorets Odessa i FC Dinamo de Kíev.

## Referències

* ↑ Football at the 1956 Spartakiad of the Peoples of USSR
* ↑ (rus) Profile Arxivat 2020-06-29 a Wayback Machine.
* ↑ Makarov, O. Vratar (Goalie). "Radyanskyi pysmenyk". Kiev, 1963.
# Sant Remic

Saint-Rémy-de-Chaudes-Aigues és un municipi francès, situat a la regió d'Alvèrnia-Roine-Alps, al departament de Cantal. Està situat a l'Aubrac.
# Pandaka lidwilli

Pandaka lidwilli és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 1,6 cm de longitud total.

## Hàbitat

És un peix de clima subtropical i pelàgic.

## Distribució geogràfica

Es troba al Japó, Austràlia i Papua Nova Guinea.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Kailola, P.J., 1991. The fishes of Papua New Guinea: a revised and annotated checklist. Vol. III. Gobiidae to Molidae. Research Bulletin Núm. 41, Research Section, Dept. of Fisheries and Marine Resources, Papua Nova Guinea. 153 p.
* ↑ Fish Team of the Trang Project, 2002. Illustrated fish fauna of a mangrove estuary at Sikao, southwestern Thailand. Trang Project for Biodiversity and Ecological Significance of Mangrove Estuaries in Southeast Asia, Rajamangala Institute of Technology and the University of Tokyo, Trang i Tòquio. 60p.
* ↑ Johnson, J.W., 1999. Annotated checklist of the fishes of Moreton Bay, Queensland, Australia. Memoirs of the Queensland Museum 43(2):709-762.
* ↑ Nakabo, T., 2002. Fishes of Japan with pictorial keys to the species, English edition II. Tokai University Press, el Japó, pp 867-1749.
* ↑ Nguyen, N.T. i V.Q. Nguyen, 2006. Biodiversity and living resources of the coral reef fishes in Vietnam marine waters. Science and Technology Publishing House, Hanoi.
* ↑ Okiyama, M., 1988. An atlas of the early stage fishes in Japan. Tokai University Press, Tòquio (Japó). 1157 p.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Larson, H.K., 2001. A revision of the gobiid fish genus Mugilogobius (Teleostei: Gobioidei), and its systematic placement. Rec. West. Aust. Mus. (Suppl. Núm. 62):1-233.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Marian Gold

Hartwig Schierbaum (nascut el 26 de maig de 1954), més conegut pel seu nom artístic Marian Gold, fou el cantant del grup de música synthpop alemany Alphaville, i després ha continuat la seva carrera en solitari.
Nascut a Herford (Rin del Nord-Westfàlia), Alemanya Occidental, Gold va formar part del col·lectiu artístic de Berlín Nelson Community, on va formar la banda Chinchilla Green a finals de la dècada del 1970, de la que també en formava part el seu futur col·lega a Alphaville Bernhard Lloyd. En 1982 es va unir a Lloyd i Frank Mertens en la banda Forever Young, que després esdevingué Alphaville. Va posar veu als senzills d'Alphaville en la dècada del 1980 com "Forever Young", "Big in Japan", "Sounds Like a Melody", i "Dance with Me".
El primer àlbum en solitari de Gold, So Long Celeste, fou editat en 1992. L'album inclou versions de temes d'altres grups com "The Shape of Things to Come" (de The Headboys) i "One Step Behind You" (de Furniture).
El seu segon disc en solidari, United, es va editar en 1996.

## Vida personal

A finals de la dècada del 1980 a viure a Münster amb la seva esposa de llavors esposa Amy Magill.
Gold declara que té sis fills de quatre mares diferents. El fill més gran va néixer en 1998 i el més jove en 2013.

## Discografia
### Àlbums solistes

* So Long Celeste (1992)
* United (1996)

### Senzills

* "And I Wonder" (1992)
* "One Step Behind You" (1993)
* "Today" (Promo) (1994)
* "Feathers and Tar" (Promo) (1996)

## Referències

* ↑ High Fidelity, Volume 35, Issues 1-6, Page 167
* ↑ Robbins, Ira "Alphaville", Trouser Press. Retrieved 12 February 2013
* 1 2 Deming, Mark "Alphaville Biography", Allmusic. Retrieved 13 February 2013
* ↑ St. Renburg, Holger (2001) Forever Young, ISBN 978-3831116164, p. 92
* ↑ «A Special Interview with Marian Gold». [Consulta: 14 octubre 2013].
* ↑ «Forever Young: B.Z. traf Marian Gold». B.Z., Berlin, 28-11-2010 [Consulta: 14 octubre 2013].

## Enllaços externs

* Moonbase - Web oficial d'Alphaville
# Marian Kamil Dziewanowski

Marian Kamil Dzevanovski, rus: Мариан Камиль Дзевановский, en polonès Marian Kamil Dziewanowski (1913, Jitòmir, Imperi Rus - 2005, Milwaukee, Wisconsin) fou un historiador de Polònia, Rússia i l'Europa moderna.

## Biografia

Va néixer a Jitòmir (actualment Ucraïna). Dziewanowski va créixer i estudiar a la Polònia d'entreguerres, a la Universitat Jagellònica de Cracòvia. El 1937-1939 fou corresponsal estranger a Berlín.
Durant la invasió alemanya de Polònia, Dziewanowski va servir com a líder de grup de cavalleria polonès. Més tard va servir al Regne Unit com a instructor/intèrpret en una escola de paracaigudisme, com a editor d'una emissora de ràdio secreta de comunicació amb la resistència a Polònia, com a comentarista de notícies de la BBC. Després de la guerra va triar romandre a l'exili en lloc de tornar a la Polònia comunista.
Es va traslladar als Estats Units, a la Universitat Harvard va otbtenir un doctorat en la primera postguerra en rus i en història d'Europa de l'est. Va ensenyar a la Universitat de Boston, on va aconseguir el grau de professor. Del 1979 al 1984 va ensenyar a la Universitat de Wisconsin-Milwaukee.
Va escriure nombrosos articles i llibres sobre la història de Polònia i Rússia. També va escriure obres importants sobre les idees polítiques de Józef Piłsudski, el polític polonès més destacat del període d'entreguerres, i del gran polític polonès i rus del segle xix, el príncep Adam Jerzy Czartoryski.

## Referències

* ↑ Pienkos, Angela; Pienkos, Donald «Marian Kamil Dziewanowski». The Polish review. University of Illinois Press, 50, 2005, pàg. 361-374.
* ↑ Chodakiewicz, Marek Jan. «A Critical Assessment of Professor Marian Kamil Dziewanowski’s The Communist Party of Poland: An Outline of History» (en anglès), 22-04-2005. [Consulta: 22 gener 2023].
* ↑ Wagner, W. J. «Joseph Pilsudski as a Federalist - M. K. Dziewanowski: Joseph Pilsudski: A European Federalist, 1918–1922. (Stanford: Hoover Institution Press, 1969. Pp. xvi, 379. $8.70.)» (en anglès). The Review of Politics, 33, 2, 01-04-1971, pàg. 300–302. DOI: 10.1017/S003467050001233X. ISSN: 1748-6858.
* ↑ Dziewanowski, M. K. «Czartoryski and His Essai sur la Diplomatie». Slavic Review, 30, 3, 1971, pàg. 589–605. DOI: 10.2307/2493545. ISSN: 0037-6779.
# Metil-tiofanat

El metil-tiofanat,[4-(2-fenilen) bis(3-tioalofanat) de dimetil 4] i en anglès: thiophanate-methyl, és un compost químic del grup dels benzimidazols i es fa servir com fungicida sistèmic d'ampli espectre d'aplicació foliar. En principi, es creu que és de baixa toxicitat.
Es va avaluar per primera vegada l'any 1973
Després de la seva aplicació a les plantes es degrada formant carbendazima. A partir de l'any 2007 una revisió de la toxicitat del producte obliga a incloure, a Austràlia, en l'etiqueta que no es pot fer servir per a ús domèstic (not for home garden use).

## Referències

* ↑ http://www.domyownpestcontrol.com/thiophanatemethyl-tm-c-114_473.html
* ↑ http://www.fao.org/ag/AGP/AGPP/Pesticid/JMPR/Download/94_eva/thiophan.pdf Arxivat 2011-12-16 a Wayback Machine.
* ↑ http://www.apvma.gov.au/products/review/completed/thiophanate_methyl.php Arxivat 2012-05-24 a Wayback Machine.
* Gran Enciclopèdia Catalana
# Sertab Erener

Sertab Erener (Istanbul, Turquia, 4 d'abril de 1964) és una cantant turca de pop de gran èxit. A Europa és coneguda sobretot per haver guanyat l'edició de 2003 del Festival d'Eurovisió, amb el tema Every Way That I Can, tot i que ha tingut altres èxits fora de Turquia.

## Discografia

| Àlbums Sakin Ol! (1992) Lâ'l (1994) Sertab Gibi (1996) Sertab Erener (1999) Sertab (2000) Turuncu (2001) Sertab (rellançament amb pistes extra i disseny diferent, 2003) No Boundaries (2004) Aşk Ölmez (2005) The Best of Sertab Erener (2007) Sertab Goes to the Club (àlbum remix, 2007) Painted on water (2008) | Singles Zor Kadın (1999) Utanma (Don't Be Shy) (2000) Bu Yaz (This Summer) (2000) Yeni (New) (2001) Every Way That I Can (tema guanyador d'Eurovisió 2003) Here I Am (2003) Leave (2004) I Believe (That I See Love in You (2004) Aşk Ölmez, Biz Ölürüz (2005) Satılık Kalpler Şehri (2005) Kim Haklıysa (2005) I Remember Now (2007) |

## Referències

* ↑ «Sertab Erener». IMDb. [Consulta: 2 febrer 2017].